OpenLLM-France/wikimedia huggingface dataset:
# Aggius

Aggius zo ur gumun italian e proviñs Sassari en enez Sardigna.
# Alfred Guillou

Alfred Guillou, bet ganet e 1844 hag aet d'an Anaon e 1926, a oa ul livour breizhat. Studiañ a reas e Skol an arzoù-kaer e Pariz.
Asambles gant e vreur-kaer Théophile Deyrolle e voe e-touez kentañ Livourien Konk-Kerne.

## Un nebeud oberennoù

* Kenavo er bed all
* Plac'hed ar fritur e Konk-Kerne
* Ar vezhinaerez

## Gwelet ivez

* William Bouguereau
* Alexandre Cabanel
* Fernand Cormon
# Alfred Houget

Alfred Houget, bet ganet d'ar 15 a viz Meurzh 1929 e Oc'heg (Bro-Roazhon) ha marvet d'an 30 a viz Gouere 2022, zo bet prezidant Stad Roazhon, ar c'hleub mell-droad a vicher e kêr Roazhon, etre an 18 a viz Mae 1978 hag ar 14 a viz Mezheven 1979.

## Bugaleaj

Ganet eo Alfred Houget e Oc'heg, nepell diouzh Roazhon. Bevet en deus e vugaleaj eno.
E 1943 en doa graet anaoudegezh gant Stad Roazhon d'an oad a bevarzek vloaz.
Kuitaet en deus ar vro evit mont da vevañ ha da labourat e Pariz evel kiger e karter Montparnasse. Chomet eo du-hont e-pad pemzek vloaz.

## Gourc’hemennoù

E 2015 eo bet anvet Alfred Houget da Brezidant a enor Stad Roazhon da viken, evit trugarekaat anezhañ da vezañ saveteet ar c'hleub mell-droad pa oa-eñ Prezidant.

## Notennoù ha daveennoù

* ↑ (fr) Benjamin Keltz, Supporters du Stade rennais : 100 ans de passion Route de Lorient, Les Éditions du coin de la rue, 2012, p. 78-79
* ↑ (fr) Stade Rennais. L’ancien président Alfred Houget est décédé, Ouest-France, 30 a viz Gouere 2022
* ↑ (fr) Alfred Houget, président d'honneur à vie, Ouest-France, 7 a viz Genver 2015
# Alfred Jefferson Vaughan, Jr.

Alfred Jefferson Vaughan, Jr. ganet d'an 10 a viz Mae 1830 hag aet da Anaon d'ar 1añ a viz Here 1899 a oa un ijinour trevour, ul labourer-douar, ofiser ha skrivagner stadunanat. Bez e oa bet jeneral e Lu Stadoù Kengevreet Amerika e-pad Brezel diabarzh Stadoù-Unanet Amerika. Gloazet e voe div wech, stourmet en devoa war tachennoù kornôg ar brezel.
# Alfred Francis Russell

Alfred Francis Russell (25 a viz Eost 1817 - 4 a viz Ebrel 1884) a oa ur politikour, bet prezidant Liberia.
Ganet e oa bet sklav e Lexington (Kentucky, Stadoù-Unanet). Goude bezañ bet digabestret ec'h eas kuit, asambles gant e vamm, da Liberia e 1833. Mont a reas da brezidant Liberia d'an 20 a viz Genver 1883, goude ma voe dilezet e garg gant Anthony W. Gardiner abalamour da gudennoù yec'hed. E-pad e brezidantelezh e voe aloubet an tiriad er c'hornôg d'ar stêr Mano gant ar Saozon ha staget anezhañ da Sierra Leone. Rebechet e voe ouzh Russell ha Gardiner bezañ kollet tiriadoù d'ar Saozon ha moarvat eo abalamour da se ne voe ket addilennet Russel e 1884.
g • ka • kePrezidanted Liberia :
* Joseph J. Roberts · Stephen Allen Benson · Daniel Bashiel Warner · James Spriggs Payne · Edward J. Roye · James Skivring Smith · Joseph J. Roberts · James Spriggs Payne · Anthony W. Gardiner · Alfred Francis Russell · Hilary R. W. Johnson · Joseph James Cheeseman · William D. Coleman · Garretson W. Gibson · Arthur Barclay · Daniel Edward Howard · Charles D. B. King · Edwin Barclay · William Tubman · William R. Tolbert, Jr. · Samuel Doe · Amos Sawyer · David D. Kpormakpor · Wilton G. S. Sankawulo · Ruth Perry · Charles G. Taylor · Moses Blah · Gyude Bryant · Ellen Johnson Sirleaf · George Weah ·
# Alfred Hart Everett

Alfred Hart Everett, bet ganet d'an 11 a viz Here 1848 en Enez Norfolk (un takad stag ouzh Kenglad Aostralia) hag aet da Anaon d'an 18 a viz Mezheven 1898 e Londrez (Bro-Saoz), a oa ur c'hargad (bet o labourat e Borneo) hag un naturour breizhveuriat.
Dougen a ra un nebeud spesadoù evned e anv : Arachnothera everetti, Dicaeum everetti, Dinopium everetti, Hypsipetes everetti, Otus everetti, Rhyticeros everetti, Symposiachrus everetti, Tesia everetti, an turniz Sumba (Turnix everetti), Zoothera everetti, Zosterops everetti, Yuhina everetti en o zouez.

## Notennoù ha daveennoù

* ↑ Ober a reer gant ar berradur Everett e metoù al loenoniezh.
# Agnes Merania

Agnes Merania, pe Agnes Andechs (1180 -1201 e Poissy), a oa ur briñsez eus Merania, pried ar roue gall Fulup II an Aogust. Merc'h e oa da Berthold IV Merania, dug Merania, ha da Agnes Wettin, anvet ivez Agnes Rochlitz.

## Rouanez

Goude marv e bried Isabelle de Hainaut ec'h addimezas Fulup II an Aogust e 1193 da Ingeborg Danmark. N'ouzer ket perak e kemeras heug ouzh e wreg adalek an deiz goude an eured hag e klaskas dizimeziñ diganti.
D'ar 1añ a viz Mezheven e teuas Agnes Merania da vout trede pried ar roue gall Fulup II an Aogust.

### Bugale

Tri bugel he deus bet:
# Agnes Bro-C'hall (1260-1325)

Agnes Bro-C'hall, ganet war-dro 1260 pe 1265 ha marvet d'an 19 a viz Kerzu 1325 e Lantenay (Côte-d'Or), a oa ur briñsez gapetian c'hall.

## He buhez

Merc'h e oa d'ar roue gall Loeiz IX ha d'e bried Marc'harid Provañs, hag o merc'h diwezhañ e oa.
E 1279 e voe dimezet da Roperzh II, dug Bourgogn(1248-1306), ha bugale o doe.

## He bugale

* Jean (v. 1279 † 1283), marvet da 4 bloaz ;
* Marguerite, ganet en 1285, marvet en yaouank ;
* Blanche († 1348),
** dimezet e 1307 da Edouarzh I$^{añ}$ (1284 †1329), Kont Savoia
* Marguerite (1290 † 1315)
** dimezet en 1305 da Loeiz X (Bro-C'hall) (1289 †1316) Roue Navarra ha Roue Bro-C'hall ;
* Jeanne (1293-1349)
** dimezet da Philippe de Valois, roue Bro-C'hall evel Fulup VI, mab da Charles de Valois, breur da Philippe le Bel ;
* Hugues V (1294 † 1315), dug Bourgogn (1306-1315) ;
* Eudes IV (1295-1349), dug Bourgogn (1315-1349) ;
* Mari, ganet e 1298,
** dimezet en 1310 (da 12 vloaz) da Édouard I$^{er}$, comte de Bar ;
* Loeiz (1297 † 1316), roue Tessaloniki ;
* Robert (1302 † 1334), dimezet da Janed Châlon, a voe anvet goude da kontez Tonnerre.
En 1306 e varvas he fried, hag e teuas da vout rejantez an dugelezh evit he bugale. En 1316 e varvas ar roue gall Loeiz X, ha hi da zifenn gwirioù he merc'h-vihan Janed war gurunenn Bro-C'hall, dirak ar rejant [Fulup V Bro-C'hall|Philippe de Poitiers]], breur Loeiz.
Mervel a eure daou vloaz goude ha beziet e voe en abati Cîteaux.
# Agnes Keyser

Agnes Keyser (1852 – 1941) a oa ur vondianez ha kourtizanez saoz, pried-kleiz d'ar roue saoz Edward VII betek e varv e 1910.
# Agnes Carlsson

Agnes, pe Agnes Carlsson pe Agnes Emilia Carlsson (1988-), zo ur ganerez svedat brudet bras en he bro abaoe 2005 gant an abadenn skinwel Idol, hag er broioù all abaoe 2009 gant ur bladennig, Release Me, gwerzhet ouzhpenn 900 000 anezhi.
Tud zo a gav gante e tenn d'ar ganerez saoz, Leona Lewis, korf, mouezh hag all.

## Albomoù

* Agnes (2005)
* Stronger (2006)
* Dance! Love! Pop! (2008)
* Veritas (2012)

## Liammoù diavaez

a vo kavet e Wikimedia Commons.
# Agnes Aostria

Agnes Aostria, pe Agnes von Österreich pe Agnes von Habsburg en alamaneg, zo bet anv meur a briñsez alaman pe aostrian.
* Agnes von Österreich (1151–1182), rouanez Hungaria, ha dugez Kärnten, merc'h Heinrich II Jasomirgott (Babenberg), dug Aostria ha Bavaria
* Agnes von Staufen (Habsburg) (e-tro 1165/1170–a-raok 1232), kontez Habsburg, gwreg Rudolf II
* Agnes von Österreich (1206–1238) (1206 - a-raok an 29 a viz Eost 1238), merc'h d'an dug Leopold VI., gwreg an dug Albrecht Iañ Saks
* Agnes Hungaria (e-tro 1281–1364), rouanez Hungaria, merc'h Albrecht V kont Habsburg (Albrecht I evel dug Aostria ha impalaer Alamagn)
* Agnes von Habsburg (1315–1392), dugez Schweidnitz-Jauer, merc'h da Leopold Iañ dug Aostria
# Agnes Bourgogn

Agnes Bourgogn , pe Agnès de Bourgogne e galleg, zo anv meur a briñsez eus dugelezh Bourgogn, er Grennamzer.

## Pennadoù kar

* Agnès
* dugelezh Bourgogn
# Agnes Bourgogn, dugez Akitania

Agnes Bourgogn (war-dro 990/995 - 1068) a oa dugez Akitania. Merc'h e oa da Otto-Gwilherm Bourgogn.
Div wech e timezas :
* da Gwilherm V Poatev, dug Akitania,
* da Jafrez Martel, kont Anjev.
# Agnes Monica

Agnes Monica Muljoto, anavezet gant an anv Agnes Monica o AGNEZ MO, ganet d'ar 1añ Gouere 1986 e Jakarta, Indonezia, zo un aozerez-kompozerez-kanerez Indonezian.
a vo kavet e Wikimedia Commons.
# Akko

Akko ( עַכּו en hebreeg; عكّا ʿAkkā en arabeg) zo ur gêr hag ur porzh en hanternoz Israel. Ptolemais oa hec'h anv en Henamzer ha brudet e oa dindan an anv Sant Yann Akr er Grennamzer. E bae Haifa emañ.
# Akletos

Akletos :
| Ur par Akletos goeldii, luc'hskeudennet e Rio Branco (stad Acre, Brazil). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Anv skiantel ||
| Akletos Dunajewski, 1948 ||
| D'ar vevoniezh e tenn ar pennad-mañ. ||
Akletos a zo ur genad e rummatadur an evned, krouet e 1948 gant an evnoniour polonat Andrzej Dunajewski (1908-1944).

## Spesadoù

Daou spesad golvaneged a ya d'ober ar genad :
* Akletos goeldii,
* Akletos melanoceps.
O c'havout a reer e Suamerika (kornôg ha mervent Amazonia).

## Rummatadur

Renket e veze an holl spesadoù er genad Myrmeciza betek 2013.

## Notennoù ha daveennoù

* ↑ (en) Roadennoù IOC World Bird List diwar-benn Thamnophilidae/Akletos (lennet e-barzh d'ar 16 a viz Mae 2018).
* ↑ (en) Morton L. Isler, Gustavo A. Bravo & Robb T. Brumfield, Taxonomic revision of Myrmeciza (Aves: Passeriformes: Thamnophilidae) into 12 genera based on phylogenetic, morphological, behavioral, and ecological data , Zootaxa, 2013, 3717 (4): 469–497.
a vo kavet e Wikimedia Commons.
# Akiteg

Ur rannyezh eus idjoeg an diabarzh eo an akiteg (akita pe okordia) eus skourr yezhoù idjoek ar c'hornôg komzet e Nigeria.
Tost-tre d'ar biseneg ha d'an oroumeg an hini eo.

## Gwelet ivez

* Yezhoù idjoek
# Akita Shoten

Akita Publishing Co., Ltd. (株式会社秋田書店 Kabushiki-gaisha Akita Shoten), zo un ti-embann japanat savet d'an 10 a viz Eost 1948 e Chiyoda, Tokyo. Diazez pratikoù an ti-embann eo ar grennarded (shōnen ha shōjo), darn eus an oberennoù embannet a zo mangaoù. Prezidant an ti-embann eo Sadami Akita.

## Kelaouennoù
### Kelaouennoù evit ar baotred
#### Kelaouennoù Shōnen

* Bessatsu Shōnen Champion (別冊少年チャンピオン, Bessatsu Shōnen Champion$^?$) – Embannet div wech ar miz
* Champion Red (チャンピオンレッド, Chanpion Reddo$^?$) – Miziek (an 19)
* Monthly Shōnen Champion (月刊少年チャンピオン, Gekkan Shōnen Chanpion$^?$) – Miziek (ar 6)
* Weekly Shōnen Champion (週刊少年チャンピオン, Shūkan Shōnen Chanpion$^?$) – Sizuniek (bep yaou)

#### Kelaouennoù Seinen

* Champion Red Ichigo (チャンピオンレッドいちご, Chanpion Reddo Ichigo$^?$) – Div wech ar miz, paouezet
* Golf Comic (ゴルフコミック, Gorufu Komikku$^?$) – Miziek (d'ar 1añ eus ar miz)
* Play Comic (プレイコミック, Purei Comikku$^?$) – Div wech ar miz
* Young Champion (ヤングチャンピオン, Yangu Chanpion$^?$) – Div wech ar miz
* Young Champion Retsu (ヤングチャンピオン烈, Yangu Chanpion Retsu$^?$) – Div wech ar miz

### Kelaouennoù manga evit ar merc'hed

* Princess (プリンセス, Purinsesu$^?$)
* Princess Gold (プリンセスゴールド, Purinsesu Gōrudo$^?$)
* Petit Princess (プチプリンセス, Puchi Purinsesu$^?$) – ar 15, bep miz
* Mystery Bonita (ミステリーボニータ, Misutarī Bonīta$^?$) – ar 6, bep miz
* Suspiria Mystery (サスペリアミステリー, Sasuperia Misutarī$^?$) – ar 24, bep miz
* Elegance Eve (エレガンスイブ, Eregansu Ibu$^?$) – ar 26, bep miz
* For Mrs. (フォアミセス, Foa Misesu$^?$) – an 3, bep miz
* For Mrs. Special (フォアミセススペシャル, for Mrs. Supesharu$^?$)
* Love MAX (恋愛 MAX, Rabu Makkusu$^?$) – ar 6, bep miz
* Love Cherry Pink (恋愛チェリーピンク, Rabu Cherī Pinku$^?$) – ar 6, bep miz
* Desir SP (デジールSP, Dejīru Supesharu$^?$) – an 28, bep miz
* Hitomi (ひとみ, Hitomi$^?$) – paouezet

### Kelaouennoù all

* Family Computer Champion (ファミコンチャンピオン, Famikon Chanpion$^?$) – paouezet

## Liammoù diavaez

* Lec'hienn ofisiel Akita Shoten

## Notennoù ha daveennoù

* ↑ 2009 Japanese Manga Magazine Circulation Numbers. Anime News Network (18 a viz Genver 2010). Kavet : 2 a viz Eost 2014.
# Akis

Akis zo ur maesaer yaouank ha koantik eus Sikilia, mab d'an doue Pan ha d'an nimfenn Symaithis, hag a voe karet gant an Nereidenn Galateia.
Lazhet e voe gant ar C'hiklop Polyfemos, a oa gwarizi ennañ ken e oa, ken e frikas ar paotr dindan ur mell roc'h. Gwad a strinke eus e gorf, met troet e voe en ur stêr hag a red bremañ e-harz ar menez Etna.
# Akontios ha Kydippe

Akontios ha Kydippe (Κυδίππη) a oa daou zen yaouank hag en em gare, hervez ur vojenn eus Hellaz kozh.
AKontios a oa ur paotr eus enez Keos a oa aet da gêr Delos d'ur gouel en enor d'an doueez Artemis, ar chaseourez. Eno en devoa graet anaoudegezh gant ur plac'h anvet Kydippe, merc'h da dud uhel eus Aten, ha troet sot ganti.
Evit gounit ar plac'h yaouank e oa bet Akontios o kutuilh un aval ha warnañ en devoa skrivet ar gerioù-mañ: "Dre dempl Artemis e touan dimeziñ da Akontios". Neuze e taol an aval a ruilh betek treid ar plac'h. Hi a oa azezet war skalier an templ, a zastum an aval, a lenn a vouezh uhel petra zo skrivet. Hogen lenn ul le en un templ, pe tost dezhañ, zo kement ha goulenn digant an doue bezañ test eus ar youl de gas da wir. Pa gompren ster ar gerioù distaget ganti e taol ar plac'h ar frouezhenn, nemet liammet eo he flanedenn ouzh hini Akontios.
Pa voe echu gouel Artemis e Delos ec'h eas pep hini d'e gêr: Akontios da Geos ha Kydippe da Aten ma ranke eureudiñ d'ur paotr yaouank a renk uhel.
A-benn ar fin, daoust da enebiezh o zud, e teuont a-benn da zimeziñ.

## Oberennoù

* Kallimac'hos
* Ovidius, Heroides (XX hag XXI).
# Akli Tadjer

Akli Tadjer, ganet e 1954 e Pariz, zo ur skivagner gallek a orin aljerian.

## Oberennoù

* 1985 : Les A.NI. du Tassili (Prix Georges Brassens 1985)
* 2000 : Courage et patience (Grand Prix du Var)
* 2002 : Le Porteur de cartable (Prix Maghreb-Méditerranée-Afrique)
* 2005 : Alphonse
* 2006 : Bel-Avenir (Prix populiste 2006)
* 2008 : Il était une fois... peut-être pas (Prix auféminin.com. Prix des lecteurs du Var)
* 2009 : Western
* 2012 : La Meilleure Façon de s'aimer
* 2014 : Les Thermes du paradis, Prix Albert Bichot dans le cadre du Salon de Livres en Vignes 2014
* 2015 : Un semplice gesto di tenerezza : Garzanti
* 2015 : Paradisbaden : Sekwa
* 2016 : La Reine du Tango (Prix Nice Baie des Anges)
* 2016 : Das Paradis gleich um die ecke : Blanvalet
* 2018 : La vérité attendra l'aurore.

## Liamm diavaez

* Des lycéens de la Somme refusent de lire son roman : "Ce n'est pas normal qu'on en soit là en 2018", réagit Akli Tadjer - Europe 1

## Notennoù

* ↑ AKLI TADJER, écrivain et prix de la révélation 2009
# 10 Mezheven

← Mezheven → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | | | | | |

## Darvoudoù

* 1883 : digor eo al linenn hent-houarn Montroulez-Rosko.
* 1940 : Italia a ziskleir ar brezel da Frañs ha d’ar Rouantelezh Unanet.
* 1940 : kodianañ a ra Norvegia dirak Alamagn.
* 1944 : 642 den, gwazed, maouezed ha bugale, zo lazhet gant soudarded alaman e-pad Lazhadeg Oradour-sur-Glane.
* 1967 : dibenn Brezel ar c'hwec'h devezh ; harz-an-tan etre Israel ha Siria.
* 2012 : kentañ bannadenn ar film tresadennoù-bev Brave e Seattle (Stadoù-Unanet Amerika).

## Sportoù

* 2000 : aet ar maout gant ar c'hoarierez c'hall-amerikan Mary Pierce da geñver Tournamant tennis Roland Garros.

## Ganedigezhioù

* Gustave Courbet
* 1805 : Victor Baltard, savour tiez.
* 1819 : Gustave Courbet, livour ha dispac'hour gall.
* 1880 : André Derain, livour gall.
* 1855 : Yann ar Fustek, kentañ Drouiz-Meur Goursez Vreizh.
* 1915 : Saul Bellow, skrivagner genidik eus Kanada, tapet gantañ Priz Nobel al lennegezh.
* 1921 : Jean Robig, marc'houarner breizhat.
* 1923 : Ian Robert Maxwell, den a vediaoù saoz.
* 1926 : Wesley E. Lanyon, evnoniour stadunanat.
* 1931 : João Gilberto, kaner ha soner brazilian.

## Marvioù

| André-Marie Ampère | Antoni Gaudi |
* -323 : Aleksandr Veur, roue Makedonia.
* 1190 : Friedrich Iañ Barbarossa, beuzet en ur stêr e-pad an Trede Kroaziadeg.
* 1490 : Isabeau Breizh, c'hoar yaouañ Anna Vreizh.
* 1556 : Martin Agricola, sonaozer alaman.
* 1580 : Luis de Camões, skrivagner portugalek.
* 1791 : Toussaint-Guillaume Picquet de La Motte, letanant jeneral er morlu gall.
* 1836 : André-Marie Ampère, fizikour gall.
* 1923 : Pierre Loti, skrivagner gall.
* 1926 : Antoni Gaudí, adeiladour katalan.
* 1949 : Sigrid Undset, skrivagnerez norvegek, tapet ganti Priz Nobel al lennegezh).
* 1982 : Rainer Werner Fassbinder, saver filmoù alaman.
* 1991 : Vercors, skrivagner gallek.
* 2000 : Hafez al-Assad, jeneral ha prezidant Siria.
* 2004 : Ray Charles, kaner ha pianoour stadunanat.
* 2008 : Tchingiz Aytmatov, skrivagner kirgiz.

## Lidoù

* Dia de Portugal, gouel broadel e Portugal hag e-touez ar bortugalerien
# 11

Diwar-benn bloaz 11 an deiziadur juluan eo ar bajenn-mañ :
| Evit ar bloaz -11, gwelet ar bajenn : | -11 |
| Evit an niver 11, gwelet ar bajenn : | 11 (niver) |
764 AUC (Ab Urbe Condita = goude diazez Kêr-Roma) = 11 goude ganedigezh J.-K.

### Skiantoù an den
## Darvoudoù
### Impalaeriezh roman

* Impalaer : Aogust (Caius Julius Caesar Octavianus), adalek ar 16t a viz Genver 27 kent J.-K. (>19.98.14)
* Koñsuled : Marcus Aemilius Lepidus ha Titus Statilius Taurus. Suffex : L(ucius) Cassius
* Germania : kreñvaet eo an harzoù gant Germanicus er su ha war glannoù ar Roen. Dilezet eo gant Aogust ar soñj da lakaat an harzoù war an Elbe. Addegaset eo difennoù ar Romaned war ar Roen hag an Danav.

### Breizh (-Veur)

* Cunobelinos, roue an Drinovanted hag ar Gatuvellauned.

### Partia

* Taolet eo ar roue Vonones Iañ d'an traoñ gant Artaban III eus tierniezh an Arsasided. Rebechet dezhañ bezañ merc'hodenn ar Romaned e tec'h Vonones betek Armenia ma teu da vezañ roue eno. Torret eo eus e garg gant ar Romaned avat kuit dezho da gaout diaesterioù gant Artaban III. Dalc'het eo prizoniet e Siria.
** Bez' ez eus Artaban III un dudenn vroadel savet a-enep da levezon Roma ha Gres war Persia.

### Sina

* Beuzet plaenennoù Shandong hag Hebei.

### India

* Deroù ren Satakarni war an Impalaeriezh Andhra (11-29).

### Arzoù ha sevenadur

* Arzoù da dalvezout : Mozaikenn liv emgann Aleksandr e Pompei.

### Buhez pemdez ha dudi
## Ganedigezhioù 11

* 4 Ebrel : Drusilla, merc'h Germanicus hag Agrippina ar Yaouankañ.

## Marvioù 11

* Marcus Antistius Labeo, gwiraour roman.

## Gwelet ivez

* Roll ar Pennoù Stad e 11
* Anadenn 11:11

## Levrlennadur

* André Blanc. L'homme emprisonne le temps. Les Calendriers. Belles Lettres.1986.
* JAHN (Ralf G.) Der Römisch - Germanische Krieg (9-16 n. Chr.), Skol-veur Friedrich-Wilhelms, Bonn, 2001. Prezegenn digeriñ.
# 1100

Diwar-benn bloavezh 1100 an deiziadur juluan eo ar bajenn-mañ.

## Ganedigezhioù

Gwelet ivez :Rummad:Ganedigezhioù 1100

## Marvioù

Gwelet ivez:Rummad:Marvioù 1100
# 10 Mae

← Mae → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |

## Darvoudoù

* 1497 : Amerigo Vespucci a ya kuit diouzh Cádiz evit e veaj kentañ.
* 1534 : ergerzhout a ra Jakez Karter an Douar-Nevez.
* 1763 : echu ac'huberezh Ar Gerveur gant ar Saozon, bet eskemmet gant Menorca da-geñver Feur-emglev Pariz (10 a viz C'hwevrer 1763).
* 1877 : Roumania a embann bezañ dizalc’h diouzh Turkia (dizalc’hiezh anavezet e 1881).
* 1940 :
** aloubet eo Belgia, an Izelvroioù ha Luksembourg gant Alamagn.
** krog lu Alamagn da stourm ouzh hini Frañs.
** dont a ra Winston Churchill da vezañ kentañ ministr ar Rouantelezh Unanet.
* 1945 :
** lid kodianañ Sankenn an Oriant e Kaodan.
** dieubet eo An Oriant.
* 1981 : dilennet eo François Mitterrand da brezidant ar Republik c'hall.
* 2013 : paket eo hec'h astenn internet .bzh gant Breizh digant an ICANN.

## Ganedigezhioù

* Simon Petlyura, brogarour ukrainat.
* 1452 : Fernant ar C’hatolik, roue Aragon (Fernant II, 1479-1516), roue Sikilia (Fernant II) (1468-1516) ha roue Naplez (Fernant III 1504-1516), ha pried rouanez Kastilha (dindan an anv Fernant V, 1474-1504) († 23 a viz Genver 1516 e Madrigalejo (Spagn)).
* 1737 : Jacques-Marie Glezen, alvokad ha kannad breizhat e Breujoù Bro-C'hall e 1789.
* 1748 : Louis Jean Pierre Vieillot, evnoniour gall.
* 1760 : Claude Joseph Rouget de Lisle ofiser gall ha sonaozer La Marseillaise, kan broadel Frañs.
* 1788 : Augustin Fresnel, fizikour gall.
* 1807 : Bernhard Horwitz, (Benjamin Horwitz e anv gwir), mestrc'hoarier echedoù alaman-breizhveuriat hag aozer studiadennoù echedoù.
* 1825 : August von Pelzeln, evnoniour aostrian.
* 1879 : Simon Petlyura, politikour ha kazetenner, brogarour ukrainat.
* 1899 : Fred Astaire, aktour ha dañser stadunanat.
* 1908 : Gwilherm Berthou Kerverzhiou (e anv-pluenn), skrivagner.
* 1957 : Sid Vicious, kaner saoz
* 1980 : Iris Neels, mestrc'hoarierez echedoù belgiat.
* 1986 : Pendyala Harikrishna, mestrc'hoarier echedoù indiat.

## Marvioù

* Henry Morton Stanley, ergerzher kembreat.
* 1696 : Jean de La Bruyère, skrivagner gall.
* 1798 : George Vancouver, ergerzher saoz.
* 1813 : Johann Karl Wilhelm Illiger, amprevanoniour ha loenoniour alaman.
* 1904 : Henry Morton Stanley, ergerzher kembreat, brudet evit bezañ adkavet an Doktor Livingstone en Afrika.

## Lidoù
### Deizhiadur kristen

Sexto Idus Majii = VIt kent Idus Mae
* Sant Anton, prezegour, eskob Firenze, kofesour
* Roma : Sant Calepodius, beleg ha merzher
* Roma : Sent Quartus ha Quinctius
* Leontinos, e Sikilia : Alphius, Philadelphius, Cyrinus, merzherien
* Smyrna (Izmir) : Sant Dioscoridus
* Taranto : Sant Cataldus
* Milano : Sent Nazarius ha Celsius

#### e Breizh

* st Gweganton

### Deiziadurioù broadel hag etrevroadel

* Devezh e koun dibenn ar sklavelezh e Frañs.

## Levrioù talvoudus

* Martyrologium Romanum. Romae. Vatican. 1922
# 10 Meurzh

← Meurzh → :
| 1añ | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 | | | | |

## Darvoudoù

* 1535 : dre zegouezh e kav Tomás de Berlanga, eskob Panama, an inizi Galápagos, pa oa o vont da Berou.
* 1793: kroget eo gant ar c'halvadeg veur, bet divizet gant ar Goñvañsion, en darn vrasañ eus parrezioù Breizh ; emsavadeg e Sant-Filberzh-Deaz.
* 1831 : krouet eo al Lejion estren e Bro-C'hall.
* 1933 : digoradur ar c'hamp-bac'h nazi kentañ e Dachau.
* 1901: krouidigezh Stad Roazhon.
* 1952 : taol-stad Fulgencio Batista e Kuba.
* 1959: emsavadeg e Tibet, flastret kriz gant arme Republik Pobl Sina, miliadoù a dud lazhet.
* 1967 : Svetlana Allilouyeva, merc'h Stalin, a c'houlenn bod e Suis.
* 1998 : dilezel a ra ar jeneral Augusto Pinochet e garg a benn arme Chile ha dont da vezañ senedour.

## Ganedigezhioù

* 1452 : Fernando II Aragon, roue Aragon ha Kastilha.
* 1503 : Ferdinand Iañ, Impalaer roman santel.
* 1749 : Lorenzo da Ponte, sonaozer.
* 1845 : Aleksandr III, impalaer Rusia.
* 1851 : Jakez Mari Gwilhoù, beleg ha skrivagner brezhonek.
* 1920 :
** Boris Vian, soner ha skrivagner gallek.
** Julio Bolbochán, mestrc'hoarier echedoù arc'hantinat.
* 1935 : José Antonio Labordeta, kaner aragonek.
* 1943 : Peter Berresford Ellis, istorour ha skrivagner saoz.
* 1947 : Donal Lunny, soner iwerzhonat.
* 1957 : Ousama ben Laden, diazezer Al-Qaida.
* 1958 : Sharon Stone, aktourez amerikan.

## Marvioù

* 1585 : Rembert Dodoens, louzawour flandrezat.
* 1682 : Jacob van Ruisdael, livour hag engraver izelvroat.
* 1762: Jean Calas, kenwerzhour protestant, lakaet da varv e Toloza diwar ar varnadenn bet graet Parlamant ar gêr an deiz kent.
* 1776 : Élie Fréron, kazetenner ha skrivagner gallek.
* 1861 : Taras Chevtchenko, skrivagner ukrainat.
* 1872 : Giuseppe Mazzini, brogarour ha politikour italian.
* 1940 : Mic'hail Boulgakov, mezeg ha skrivagner rusian.
* 1965 : Firmin Tristan, maer Groe, kuzulier Kanton Groe ha kannad ar Mor-Bihan e Kambr an deputeed, e Santez-Elen.
* 1966 : Frank O'Connor, skrivagner iwerzhonat.
* 1990 : Daniel Clérice, aktour sinema gall.
* 2012 : Jean Giraud (Mœbius ), treser ha senarier bannoù-treset.
* 2014 : Yvan Ropars, livour ha kizellour breizhat.

## Lidoù

* Deiziadur hen-roman : VI ante idus Martias = VI$^{vet}$ deiz kent Idus miz Meurzh / Deiz kentañ ar Mor Digor
* Devezh kenskoazell ha bezañ a-unan gant Tibet er bed a-bezh.

## Notennoù ha daveennoù

* ↑ Annik Le Guen, Le Morbihan sous le Gouvernement de Vichy, Miz Kerzu 1993